**VILNIAUS UNIVERSITETO**

**FILOLOGIJOS FAKULTETAS**

**TARYBOS POSĖDŽIO PROTOKOLAS**

2020-12-11 Nr. (1.2 E) 180000-TP-17

Vilnius

Dalyvavo 20 Tarybos narių iš 25.

**1. SVARSTYTA.** Posėdžio darbotvarkės tvirtinimas.

**NUTARTA.** Patvirtinti posėdžio darbotvarkę. Balsavimo rezultatai – 20 „už“.

**2. SVARSTYTA.** Praėjusio posėdžio protokolo tvirtinimas.

**NUTARTA.** Patvirtinti praėjusio posėdžio protokolą. Balsavimo rezultatai – 20 „už“.

**3.SVARSTYTA**. Žurnalo „Verbum“ redakcinės kolegijos atnaujinimas.

Apie pokyčius žurnalo redakcinėje kolegijoje kalbėjo vyr. redaktorė prof. dr. Danguolė Melnikienė. Juos pirmiausia lėmė tai, kad keli nariai baigė akademinę karjerą ir išėjo į pensiją: jau kuris laikas jie nebeprisideda prie žurnalo leidybos (prof. Danutė Balšaitytė, prof. Dainuvite Bluma, prof. Margarita Teresevičienė, prof. Francine Cicurel). Vietoj šių narių į redkolegiją buvo įtraukti profesoriai Loïc Depecker (Paryžiaus Sorbonos universitetas), Lilija Duskajeva (Sankt Peterburgo valstybinis universitetas), Ineta Luka (Turibos universitetas), Aurelija Leonavičienė (VDU).  Taip pat į redakcinę kolegiją buvo pakviesti profesoriai iš JAV (Giedrius Subačius), Prancūzijos (Salah Mejri), Portugalijos (Manuel Célio Conceição), Ispanijos (Mireia Trenchs Parera). Šių profesorių bendradarbiavimas dar labiau sustiprins žurnalo, kuris lapkričio mėnesį buvo priimtas į Scopus duomenų bazę, tarptautinį prestižą.

Siūloma tvirtinti tokią žurnalo „Verbum“ redakcinę kolegiją:

Vyriausioji redaktorė prof. dr. Danguolė Melnikienė

Vilniaus universitetas, Lietuva

Vyriausiosios redaktorės pavaduotoja doc. dr. Lina Bikelienė

Vilniaus universitetas, Lietuva

Atsakingoji sekretorė doc. dr. Viktorija Makarova

Vilniaus universitetas, Lietuva

Nariai:

Prof. dr. Jolanta Aritz

Pietų Kalifornijos universitetas, JAV

Prof. dr. Xavier Blanco Escoda

Autonominis Barselonos universitetas, Ispanija

Prof. dr. Manuel Célio Conceição

Algarvės universitetas, Portugalija

Prof. dr. Loïc Depecker

Paryžiaus Sorbonos universitetas, Prancūzija

Prof. dr. Pietro U. Dini

Pizos universitetas, Italija

Prof. dr. Giovanni Dotoli

Bario Aldo Moro universitetas, Italija

Doc. dr. Carmen Caro Dugo

Vilniaus universitetas, Lietuva

Prof. dr. Lilija Duskajeva

Sankt Peterburgo valstybinis universitetas, Rusija

Doc. dr. Aušra Janulienė

Vilniaus universitetas, Lietuva

Prof. dr. Roma Kriaučiūnienė

Vilniaus universitetas, Lietuva

Prof. dr. Terry Lamb

Vestminsterio universitetas, Jungtinė Karalystė

Prof. dr. Aurelija Leonavičienė

Vytauto Didžiojo universitetas, Lietuva

Prof. dr. Vilmantė Liubinienė

Kauno technologijos universitetas, Lietuva

Prof. dr. Ineta Luka

Turibos universitetas, Latvija

Prof. dr. Salah Mejri

Šiaurės Paryžiaus Sorbonos universitetas, Prancūzija

Prof. dr. Giedrius Subačius

Ilinojaus universitetas Čikagoje, JAV

Prof. dr. Mireia Trenchs Parera

Pompeu Fabra universitetas, Ispanija

**NUTARTA.** PritartiŽurnalo „Verbum“ redkolegijos atnaujinimui (balsavimo rezultatai: 20 „už“) ir į redkolegiją įtraukti profesorius Loïcą Depeckerą (Paryžiaus Sorbonos universitetas), Liliją Duskajevą (Sankt Peterburgo valstybinis universitetas), Inetą Luką (Turibos universitetas), Aureliją Leonavičieną (VDU), Giedrių Subačių (Ilinojaus universitetas Čikagoje, JAV), Salah Mejri (Šiaurės Paryžiaus Sorbonos universitetas, Prancūzija), Manuelį Célio Conceição (Algarvės universitetas, Portugalija), Mireia Trenchs Parera (Pompeu Fabra universitetas, Ispanija).

Atnaujinta žurnalo „Verbum“ redakcinė kolegija:

Vyriausioji redaktorė prof. dr. Danguolė Melnikienė

Vilniaus universitetas, Lietuva

Vyriausiosios redaktorės pavaduotoja doc. dr. Lina Bikelienė

Vilniaus universitetas, Lietuva

Atsakingoji sekretorė doc. dr. Viktorija Makarova

Vilniaus universitetas, Lietuva

Nariai:

Prof. dr. Jolanta Aritz

Pietų Kalifornijos universitetas, JAV

Prof. dr. Xavier Blanco Escoda

Autonominis Barselonos universitetas, Ispanija

Prof. dr. Manuel Célio Conceição

Algarvės universitetas, Portugalija

Prof. dr. Loïc Depecker

Paryžiaus Sorbonos universitetas, Prancūzija

Prof. dr. Pietro U. Dini

Pizos universitetas, Italija

Prof. dr. Giovanni Dotoli

Bario Aldo Moro universitetas, Italija

Doc. dr. Carmen Caro Dugo

Vilniaus universitetas, Lietuva

Prof. dr. Lilija Duskajeva

Sankt Peterburgo valstybinis universitetas, Rusija

Doc. dr. Aušra Janulienė

Vilniaus universitetas, Lietuva

Prof. dr. Roma Kriaučiūnienė

Vilniaus universitetas, Lietuva

Prof. dr. Terry Lamb

Vestminsterio universitetas, Jungtinė Karalystė

Prof. dr. Aurelija Leonavičienė

Vytauto Didžiojo universitetas, Lietuva

Prof. dr. Vilmantė Liubinienė

Kauno technologijos universitetas, Lietuva

Prof. dr. Ineta Luka

Turibos universitetas, Latvija

Prof. dr. Salah Mejri

Šiaurės Paryžiaus Sorbonos universitetas, Prancūzija

Prof. dr. Giedrius Subačius

Ilinojaus universitetas Čikagoje, JAV

Prof. dr. Mireia Trenchs Parera

Pompeu Fabra universitetas, Ispanija

**4. SVARSTYTA**. Fakulteto struktūrinės reformos aptarimas / Fakulteto bendruomenės apklausos rezultatai.

 Profesorė M. Ramonienė pradėjo diskusiją, pirmiausia prašydama pasisakyti Tarybos narius, vėliau institutų direktores, po to – padalinių vedėjus ir kitus posėdžio dalyvius. Pasisakymui skiriama iki 5 minučių. Po posėdžio nuomonės bus apibendrintos. Prof. A. Holvoeto teigimu, apklausoje dalyvavo trečdalis visų Fakulteto bendruomenės narių, o iš jų beveik pusė buvo patenkinti esama padėtimi. Struktūrinė reforma įvyko neseniai, sunku tas pasekmes įvertinti. Profesorius siūlytų, kad apklausos iniciatoriai išdėstytų pasiūlymus, kodėl reiktų pradėti diskusiją, nes daugumai fakulteto darbuotojų nėra tokių skubių klausimų, kuriuos reiktų pradėti svarstyti. Pastebėtina, kad pandemijos metu nereiktų gaišti laiko nereikalingoms diskusijoms.

 Prof. B. Stundžia pasidalino Baltistikos katedros nuomone. Katedros nariai mano, kad staigių pokyčių nereiktų, tačiau svarbu galvoti apie ateitį. Profesoriaus manymu, trečdalis apklausos dalyvių yra pakankamas skaičius. Siekiant tinkamiau pasirengti struktūros tobulinimui, duomenis pravartu lyginti su kitų institucijų struktūra. Pvz., Tartu universitete padalinių struktūra prieš 2 metus buvo panaši kaip ir Filologijos fakultete, o dabar jau nebelikę katedrų, o egzistuoja tik institutai, mokykla, akademija ir koledžas. Profesorius išskyrė kelis dalykus, į kuriuos siūlytų atkreipti dėmesį: nėra aiškus skirtumas tarp katedrų ir institutų, dubliuojamos studijų programos, informacijos pateikimas. Institutų sudėtyje trūksta logiškumo. Siūlytų sudaryti darbo grupę fakulteto struktūros tobulinimui.

 Lituanistinių studijų katedros vedėja prof. Loreta Vilkienė priminė, kad apklausos iniciatorė – Taryba, kuri patvirtinto šios apklausos vykdymą, o ji su prof. B. Stundžia buvo įpareigoti atlikti tyrimą. LSK katedros nariai į tokią struktūrą, kuri yra dabar, žiūri kaip į nepasiteisinusią. Buvo prašoma aiškiai iškomunikuoti informaciją apie krūvio normą, krūvio skaičiavimą, virškrūvius. Dekanė prof. Inesa Šeškauskienė pastebėjo, kad dauguma iškeltų klausimų nesusiję su struktūrine reforma, ir jie galėtų būti sprendžiami pasikviečiant fakulteto administraciją į katedros posėdį.

 Tarybos narė dr. Jurgita Katkuvienė išsakė Greimo centro nuomonę. Siekiant užtikrinti mokslo plėtrą reikėtų mažinti dėstytojų krūvį, pastebimas akivaizdus poreikis kurti atskirą lituanistikos mokslo tyrimų centrą. Pasidžiaugta LKVTI direktorės prof. Nijolės Maskaliūnienės konstruktyvia veikla buriant instituto kolektyvą.

 ARKSI direktorė doc. Nijolė Juchnevičienė perdavė tokius instituto vedėjų apibendrintus pastebėjimus: labai dubliuojama katedros vedėjų ir SPK pirmininkų veikla ir funkcijos, nėra aišku, kiek katedros vedėjai atsako už strateginį ir mokslo planavimą. Vedėjai yra labai apkrauti biurokratiniu darbu, kai kurie institutai ir katedros turi administratores, kiti ne, o tai apsunkina darbą.

 LKVTI direktorė prof. Nijolės Maskaliūnienės teigimu, reikia žiūrėti į reformos tikslą – inicijuoti mokslo plėtrą, todėl kartu svarbu gerinti infrastruktūrą (įrengti palėpes, daugiau darbo vietų). Siūloma išskaidyti etatą į dėstytojo ir mokslininko, pastarajai skiriant mažesnę dalį. Palankiai buvo įvertinti moksliniai seminarai, padėję vidinei instituto komunikacijai, sudaryta galimybė daugiau žmonių dalyvauti valdyme (Studijų ir Mokslo kolegijos).

 BKKI direktorė doc. Erika Sausverde akcentavo, kad jos vadovaujamame institute girdėti labai daug gerų atsiliepimų apie reformą ir padalinio struktūrą. Pertvarka buvo nelengva, o į padalinius visi jungėsi savo noru. Doc. Erika Sausverde pasidžiaugė, kad BKKI institute 2019 m. buvo inicijuotas doktorantų seminaras kartu su prof. A. Holvoetu ir doc. Jūrate Levina iš LKVTI. Jei lituanistinės katedros inicijuos jungimąsi į bendrą institutą, šį procesą docentė vertins palankiai. Direktorė atkreipė dėmesį, kad institutų nuostatai Taryboje dar nėra patvirtinti, nors yra parengti.

 UKI direktorė prof. Roma Kriaučiūnienė pritarė dalies pasisakiusiųjų nuomonei, kad apklausos dalyvių skaičius nėra pakankamas. UKI į Filologijos fakultetą atėjo su sava nusistovėjusia struktūra, todėl problemiškesnė buvo pati integracija į fakulteto struktūrą. Katedrų vedėjų išsakytos nuomonės sutampa dėl 0,8 koeficiento taikymo lektoriams bei virškrūvio apmokėjimas mokslo metų gale. Direktorė viliasi, galbūt darbo grupė dėl lektorių padėties fakultete, patvirtinta 2020-11-27 Tarybos posėdyje,pasitarnaus dėstytojų gerovei.

 VU Tarybos narys prof. Paulius Subačius pastebėjo, kad sunku pasverti, ar geriau logiška fakulteto struktūra, ar gera savijauta mokslininkams į institutus susijungus pagal tai, kaip jiems priimtiniau. Svarbiausiu tikslu išlieka mokslas ir būdai jam realizuoti. Svarbiausia problema išlieka filologijos programų patrauklumas abiturientams, nes stojimo tendencija yra prasta. Tai liečia ne tik lituanistus, su šia problema jau buvo susidūrę rusų, lenkų, klasikinės filologijos programos, ateityje tai gali paliesti ir kitas studijų programas.

 Prof. A. Holvoetas pastebėjo, kad tokią fakulteto struktūrą lėmė fakulteto darbuotojų iniciatyva. Lituanistai ir baltistai turėjo galimybę susijungti, tačiau to nepadarė, nors ir dabar ši galimybė lieka atvira.

 BKKI direktorė Erika Sausverdė pasidžiaugė, kad jos vadovaujamame institute yra sukurta nauja MA programa − Šiaurės Europos kalbos ir kultūros. Tai rodo, kad savo padalinio ribose tikrai galima sugalvoti ir įgyvendinti kažką naujo.

 Toliau kalbėjo naujoji Tarybos narė prof. Brigita Speičytė. Profesorės teigimu, kaip mokslininkams Lietuvių literatūros katedros darbuotojams tikrai labai naudinga dirbti bendrame institute su Vertimo studijų katedra ir Greimo centru. Tačiau organizuojant studijų procesą neišvengiamai tenka bendradarbiauti su kitų lituanistinių katedrų vedėjais, ir čia atsiranda neaiškumo. Be to, reiktų rimtos viso fakulteto strategijos dėl visų siūlomų filologijos studijų programų viešinimo.

 Prof. M. Ramonienės manymu, atsižvelgiant į pagrindinį reformos tikslą – mokslo stiprinimą, reiktų peržiūrėti, kas padaryta ne taip. Dėstytojų krūviai padidėjo, o laiko užsiimti moksline veikla ir rašyti straipsnius sumažėjo. Studijų krepšeliai lieka tokie patys, lėšos dėl didesnio auditorinio krūvio nepadidėja.

 Pasisakė dekanė prof. Inesa Šeškauskienė, pastebėdama, kad padalinių stuktūrinių modelių yra tikrai įvairių, ir kaip pavyzdį pateikdama Niukaslo (Newcastle) universitetą, kur yra labai įvairių padalinių, pavyzdžiui, lingvistikos ir neuromokslų. Kaip vieną iš mokslo stiprinimo būdų dekanė paminėjo atnaujintą Mokslo kolegiją, pertvarkomą Skatinimo už aukšto lygio mokslo pasiekimus tvarkos aprašą. Verta pastebėti, kad bendrame biudžete lėšos už mokslo produkciją yra gerokai mažesnės už studijų ir ateina vėliau nei studijų lėšos. Pradėjus ypač kruopščiai apskaityti krūvį suvienodėjo netolygūs virškrūvio ir neišdirbamo krūvio dydžiai. Dekanė pritarė, kad organizacinio darbo apskaitos nebuvimas yra didelė problema, o paskutinių kelerių metų gera tendencija – gausesnis akademinės fakulteto bendruomenės įsitraukimas į valdymą. Prof. I. Šeškauskienė, kaip centro vadovė, pateikė ir Įvairiakalbių tyrimų centro darbuotojų nuomonę. Dauguma akcentavo Studijų kolegijos svarbą, jos vykdomą veiklą, o kiek atsargiau vertino direktorių darbą.

 Posėdyje kalbėjusi prodekanė doc. Diana Šileikaitė-Kaishauri pridūrė keletą pastebėjimų dėl maksimalaus krūvio. Dauguma dalykų įvertinti 5 kreditais, o visą kursą neretai sudaro 64 valandos. Kai kurių, ypač kalbinių, programų specifika – individualus studentų darbas, o tai užima daugiau laiko. Dėstytojai savo tyrimų pagrindu gali siūlyti pasirenkamuosius dalykus ir taip realizuoti mokslo darbus. Prodekanė pasidžiaugė, kad šiemet buvo pradėti siūlyti du nauji BUS̕ai, kuriuos parengė mokslininkai savo tyrimų pagrindu (*History of Baltic Culture through Language* (dėstomas anglų kalba), prof. habil. dr. Bonifacas Stundžia, doc. dr. Vytautas Rinkevičius; *Linguistic Diversity* (dėstomas anglų kalba), prof. habil. dr. Axel Holvoet, dr. Vladimir Panov).

 Posėdžio metu iškilus diskusijai dėl institutų Reglamentų, situaciją pakomentavo dekanė prof. I. Šeškauskienė. Institutų nuostatai yra pataisyti, tačiau nėra patvirtintos pataisos. Teisėkūros skyriuje buvo planuojama peržiūrėti ir KAP nuostatus, nes tarp jų ir ŠAP nuostatų yra neatitikimų, tačiau kol kas klausimas pristabdytas ir nėra baigtas spręsti.

 Tarybos nariai prof. A. Holvoetas, prof. B. Speičytė tikslinosi, kas būtų įvardijamos ir sprendžiamos kaip problemos. Posėdyje buvo išsakyta mintis, kad darbo grupę sudaryti turėtų ne vien Tarybos nariai, bet ir atsakingi specialistai, institutų darbuotojai, kurie išgrynintų svarbiausius probleminius klausimus ir siūlytų sprendimus (pasisakė dr. Jurgita Katkuvienė, dr. A. Kučinskienė, prof. B. Stundžia).

 Prof. M. Ramonienė, apibendrindama tai, kas pasakyta, pabrėžė, kad norėtų, jog diskusija ir išsakytos mintys būtų apibendrinamos ir taip judama toliau. Siūlo suburti darbo grupę, išgryninti problemas, išanalizuoti apklausos atsakymus ir pradėti spręsti problemas, siūlyti sprendimus. Klausimą nutarta atidėti iki sausio mėn. Tarybos posėdžio.

**NUTARTA.** Klausimo svarstymą pratęsti 2021 m. sausio mėnesio Tarybos posėdyje.

Tarybos pirmininkė prof. dr. Meilutė Ramonienė

Posėdžio sekretorė dr. Birutė Gudelienė